Jönnek-mennek a frontok, mi meg megszenvedjük! – Életforma
PP-Eletforma 2019. március 7. 140
Nem meglepő módon az első tavaszi hónap melegrekordokkal indított, helyenként 10 fokkal volt magasabb a hőmérséklet az ilyenkor szokottnál. Most úgy tűnik, lassú változás kezdődik a most érkező hidegfront mögött.
Éger, Kép: pixabay
− Aktívabb ciklontevékenységre és gyakori frontátvonulásokra készülhetünk a következő napokon. A sort egy pénteken érkező hidegfront indítja, ezt követően vasárnap már egy meleg okoz megterhelő humánmeteorológiai helyzetet. A változékonyra és hűvösebbre forduló idő sok időjárás-érzékeny ember szervezetét megviseli – magyarázza Pintér Ferenc a Meteo Klinika igazgatója.
Meteogyógyászatilag is két pólusa lesz az országnak – mondja a szakember. Az északnyugaton élők már csütörtök estétől számíthatnak a hidegfronti hatások megjelenésére, ingadozik a vérnyomás, gyakoriak lesznek a fejfájásos és görcsös panaszok. Délkeleten ezzel szemben még pár napig a melegedés okoz terhelést az arra érzékenyeknél, majd az ország ezen részein is lassú lehűlés kezdődik.
− Ilyen változékony helyzetben sokan keresnek fel bennünket tartós, szűnni nem akaró időjárás-eredetű panaszokkal, melyeken korszerű meteogyógyászati eszközeinkkel segítünk nap mint nap −teszi hozzá Pintér Ferenc.
Nehéz napokra készülhetnek az allergiások is, az éger, valamint a ciprus- és tiszafafélék pollenje országszerte magas, helyenként a nagyon magas szintet is elérheti a pollenkoncentráció.
fejfájásfrontátvonulásgörcsös panaszokingadozó vérnyomás